Cia do fhéachfadh ar m'éigin?
Cia do fhéachfadh ar m'éigin?
tarla a lán dom leithéidibh
san ghlas i dtámaid gan tail
nach tánaig as gan eochair.
An glas do hiadhadh oirne
d'osgladh muna fhéadoim-ne
ná fuilngeadh sé ar n-osnaidh air
an té as cosmhail dár gcobhair.
Fear Is dáil cobhra chuige
méad a éigne Is usaide;
gníomh nó go ndearna fa dheoidh
mo dhíon ar meanma Mícheoil.
Mo chion do-chuaidh i roimhéad
gomadh obair m'iomchoimhéad;
mei-se Is m'óige re holcaibh
móide an treise ar dtarochtain.
Ar m'fhoghnamh ní huair chairde,
anois tráth ar dteasairg-ne;
an lá as ghoire as fhearr mh'fheitheamh
m'oire ós 'n-a ceann cuirfithear.
Ní hé a dhíoth áirmhim uile
Dia dá ndiulta a theachtoire;
damh-sa muna thoibhghe tréan
doilghe a mhasla do Mhíchéal.
Ó bhias liom lá na tiomna
maor tobhaigh an tighiorna
créad acht éara deise dhó
mei-se dá n-éara Íoso?
Ní dhlighfeadh gan mo dhearadh
bráth díreach an Dúileamhan;
dá mbeath m'éag 'n-a éag inill
an bhreath créad nach cuimhnighim.
Ag coill reachta ríogh nimhe
a-tú ó thús m'aimsire;
do caithfidhe ar sgáth mo sgeoil
bláth ar maithmhighe Mhícheoil.
Leis do díolfaidhe a dhiomdha
bheith do thoil an tighiorna;
a síodh a-raon do-roighne
maor an ríogh dá riaroim-ne.
Ní áiréamhainn m'éara
féin
acht Dia do dhiultadh Mhíchéil;
ní budh comhnáir damh-sa Is dó
masla d'fhoghbháil ó Íoso.
D'éanfhuil Is usaide ar ndíon
mei-se Is máthair an airdríogh,
Muire i n-ar seilbh gach ré seal
gan m'fheidhm uile ar an aingeal.
D'fhior m'éigne Is adhbhar diomdha
ar theachtaire an tighiorna
ní caitheamh do-chóidh 'n-a tréan an chóir dá maitheadh
Míchéal.
"'N-a fhíoch dá bhfásadh fuinneamh"
m'fhuigheall ris an archaingeal
"suidhidh sinn ar saor nimhe
ná taobh inn re himpidhe."
A réadla iuil na n-uile,
bean a truaill don trócuire;
tairg tráth mo locht do leigheas
bláth ar n-olc sul aibghigheas.
Gé tám ag tuar do dhiomdha
cia tu-sa acht mo thighiorna?
ní tuilltir é mar budh eol
mé dod mhuintir, a Mhícheol.
Ionnsaigh an uain as neasa,
mithid cuimhne an chairdeasa
ag sin an bráth ag bagar nó sir tráth dar dteasragadh.
Ga cur a-rís 'n-a riocht féin
i ló an mheasraighthe, a Mhíchéil,
cré a chéile i
gcách ní chuirfe
ar gcréi-ne an tráth thiomsuighthe.
Cuma gan t'aithearrach ann,
a chroinn fhosgaidh na n-anam;
gá seise ar budh déanta id dheoidh
dá séanta mei-se, a Mhícheoil.
Tabhair m'éigean dot aire;
lamhthar thart id
thrócaire;
an chóir Is a rinn riom-sa
fóir inn as an éigion-sa,
Mo lochta i ló na breithe
ar deoir liom ní leigfeithe;
lá ar ndaorthai-ne ag crann an chígh
ní ham maothchroidhe, a Mhíchíl.
Don anmain nó go n-ionnla
gabh treise ar do thighiorna;
ar sal do ghabháil glanta
fagh i n-anáir th'umhlachta.
Mithid mo chosg do chiontaibh,
do-chuaidh thort mo tháirriochtain;
is treise dhúin-ne fa dheoidh
gé mhúine mhei-se, a Mhícheoil.
Tair dá n-iadhadh im ionadh
gona doimhne an Dúiliomhan;
an taobh dearg dá ndúine dham
searg Is a úire an t-áladh.
Ní fhoghnann acht 'n-a am féin;
cuir-se ar múnadh, a Mhíchéil;
biaidh lá bhus cás ar gcoimhdhe
an grás gé tá ar tábhoirne.
Feitheamh m'anma ós díot dleaghar,
a mhaoir mheic an Dúileamhan,
féachar cia do héaradh ann
Dia muna fhéaghadh oram.
An té tharla ar mo leas-sa
dá raibh leam lá an aighneasa
do chóir gé admha an t-aingeal
ní dóigh agra an t-archaingeal.
Gin go maitheam do mhaor Dé
gan chur liom i ló an fhínné
fuair ar mbiodhbha d'áth oirn-ne
nach fáth diomdha ar ndiultaidh-ne.
Fa chéile nocha coimhthe
mei-se Is maor an mheadhaighthe;
damh-sa a-tá mar nar tuilleadh
an lá annsa an t-archaingeal.
Créad acht toibhéim dá threise
Dia dá ndiultadh m'oirchis-se?
maor Dé, dá ndearnadh ar gcóir,
nach bearnadh é dá anóir?
Luach m'fhoghanta d'fhagháil damh
ionann dó agus mo dhearadh;
nach géabha acht gun té do thuill
is é m'éara go háluinn.
Maor Dé do dhíon an uile
ullmha iná do hiarrfuidhe;
re cabhair d'iarraidh ní an;
triallaidh i n-aghaidh m'anman.
A aithearrach mar aighne
it aghaidh ní iarrfaim-ne;
cia a-déartha do dhíol mo chean
fa síodh dá n-éartha an t-aingeal?
Goin an chroinn id chíoch dheas-sa
gémadh fachain faitcheasa
beag m'eagla fa chrú an chroidhe
dá bhfreagra tú ar dteachtoire.
A-tá an t-aighne im ionadh
rem cheanaibh dá gcúirtioghadh;
teacht id theagh muna thuillear
lean th'eacht ar an archaingeal.
A-tá do thruime ar n-éigne
's gan im chorp dar gcoimhéid-ne
go gcaithfidhe a rinn reimpe
maithmhighe ar gcinn choimirce.